L'administració vetlla per la seguretat de les instal·lacions de productes que poden suposar un risc per a les persones, els béns o el medi ambient.
Aquestes instal·lacions estan regulades per una normativa específica i han de ser efectuades i revisades per professionals qualificats.
La normativa preveu que cal inscriure en el Registre d'Instal·lacions Tècniques de Seguretat Industrial de Catalunya (RITSIC) les instal·lacions d'emmagatzemament de productes químics inclosos en l'àmbit d'aplicació del RD 656/2017.
Aquest Reglament té per objecte establir les condicions de seguretat de les instal·lacions d'emmagatzematge, càrrega, descàrrega i tràfec de productes químics perillosos, entenent-se per aquests les substàncies o mescles considerades perilloses en l'àmbit d'aplicació del Reglament (CE) núm. 1272/2008 del Parlament Europeu i del Consell, de 16 de desembre de 2008, sobre classificació, etiquetatge i envasament de substàncies i mescles, i pel qual es modifiquen i deroguen les directives 67/548/CEE i 1999/45/CE i es modifica el Reglament (CE) núm. 1907/2006 (Reglament CLP), tant en estat sòlid com líquid o gasós, i els seus serveis auxiliars en tota classe d'establiments industrials i magatzems, així com emmagatzematges d'establiments comercials i de serveis que no siguin de concurrència pública.
També són objecte d'aquest Reglament els emmagatzematges en recipients fixos de líquids combustibles amb un punt d'inflamació superior a 60 °C i inferior o igual a 100 °C.
La sol·licitud es tramita electrònicament.
El titular o el seu representant rebrà un certificat acreditatiu de la inscripció en el Registre d'instal·lacions tècniques de seguretat industrial de Catalunya (RITSIC) sense perjudici de les inspeccions que es puguin realitzar a la instal·lació.
Instal·lacions d'emmagatzematge de carburants i combustibles líquids, per a consums industrials, agrícoles, ramaders, domèstics i de servei, el consum dels quals es realitza en la pròpia instal·lació.
S'ha modificat l'annex de dades específiques de posada en servei de les instal·lacions petrolíferes per al consum en la mateixa instal·lació per incorporar la possibilitat de legalitzar instal·lacions que, en el seu moment, no ho van fer, tot i l'obligació de fer-ho.
Aquest grup d'instal·lacions correspon a les que estaven en ús abans de l'entrada en vigor de la Instrucció Tècnica Complementària MI-IP 03, aprovada pel Reial Decret 1427/1997, de 15 de setembre.
Pel que fa al procediment d'inspecció i legalització d'aquestes instal·lacions, està regulat per la Instrucció 1/2015, de 12 de març, de la Direcció General d'Energia, Mines i Seguretat Industrial.
"...Un cop l'OC ha fet la inspecció emetrà un certificat d'inspecció de la instal·lació d'acord amb el reglament que li era d'aplicació en el moment de la seva posada en servei.
Amb el resultat de la inspecció favorable, l'OC informarà al titular que, un cop feta la inspecció ha de presentar la DR per a obtenir la inscripció al RITSIC".
Us recordem que, per garantir que esteu fent servir la darrera versió dels formularis en el moment de la tramitació, cal que us els descarregueu del web cada vegada que els hageu d'utilitzar.
En aquesta categoria estan incloses les instal·lacions següents:
Instal·lació d'emmagatzematge de carburants i combustibles líquids per a subministrament a vehicles.
Instal·lació d'emmagatzematge de carburants i combustibles líquids per a distribució a granel a altres instal·lacions petrolíferes, subministraments a aeronaus i embarcacions (ITC MI-IP02).
Les instal·lacions o reparacions d'instal·lacions de productes petrolífers, han de ser realitzades per empreses inscrites en l'àmbit corresponent del Registre d'agents de la seguretat industrial (RASIC).
Un cop la instal·lació està inscrita al Cens es llirarà al titular un exemplar de Llibre de Registre electrònic, on cal anotar les revisions periòdiques de la instal·lació per al subministrament a vehicles.
Més informació sobre el Llibre de Registre electrònic
Les instal·lacions s'han de legalitzar amb el tràmit corresponent, en les seves modalitats de nou, modificació, canvi de titular o baixa.
(tags: benzineres, gasolineres, benzina, gasolina, estacions de servei, estació de servei)
el qual es modifica el Reial decret 61/2006, de 31 de gener, pel que fa a les especificacions tècniques de gasolines, gasoils, utilització de biocarburants i contingut de sofre dels combustibles per a ús marítim
pel qual es determinen les especificacions de gasolines, gasoils, fueloils i gasos liquats del petroli, i es regula l'ús de determinats biocarburants. (≪BOE≫ 41, de 17-2-2006.)